29. maj

29. maj / svibanj (29. 5) jest 149. dan godine po gregorijanskom kalendaru (150. u prestupnoj godini). Do kraja godine ima još 216 dana.

 Događaji 
 1328 – Filip VI krunisan je za kralja Francuske.
 1453 – Poslije duge opsade, turska vojska, sa sultanom Mehmedom na čelu, zauzela Konstantinopolj (Carigrad, Istanbul), prijestonicu nekada moćnog Bizantijskog carstva, i ubila cara Konstantina XI Paleologa.
 1555 – Potpisan Amasijski mir između Safavidskog Carstva i Osmanlijskog Carstva.
 1914 – U sudaru britanskog putničkog broda "Carica Irske" i norveškog teretnjaka "Storstat" na rijeci Saint Lawrence u Kanadi poginulo najmanje 1.012 ljudi.
 1929 – Prvi zvučni film u boji On with the Show! prikazan u New Yorku.
 1953 – Novozelandski alpinist Edmund Hillary i Nepalac Tenzing Norgaj (Tenzing Norgay) osvojili najviši planinski vrh na zemlji Mount Everest (8.848 metara) na Himalajima i time postali prvi ljudi u historiji alpinizma koji su se popeli na "krov svijeta".
 1985 – Na stadionu "Hejsel" u Bruxellesu, neposredno prije početka finalne utakmice Kupa evropskih šampiona u nogometu između Liverpoola i Juventusa, došlo do vandalskog napada navijača iz Engleske na italijanske navijače, pri čemu je poginulo 39 i povrijeđeno više od 400 ljudi.
 1992
 Sa srpskih položaja u Nedžarićima granatirana i prvi put zapaljena zgrada "Oslobođenja".
 Nakon granatiranja sa srpskih položaja, srušena i zapaljena džamija Magribija na Marijin dvoru u Sarajevu.
 1999
 Najbolji bosanskohercegovački atletičar, skakač uvis Elvir Krehmić, osvojio prvo mjesto na Međunarodnom atletskom mitingu u Sevilli (Španija). Krehmić je, preskočivši visinu od 2,27 metara, postavio rekord stadiona u Sevilli.
 Hrvatska odbila zahtjev Haškog tribunala za pokretanje istrage o zločinima počinjenim nad srpskim civilima u operaciji "Oluja" u augustu 1995.
 2002 – Zastupnički dom Parlamenta BiH usvojio Prijedlog budžeta institucija BiH i međunarodnih obaveza BiH za 2002, ali bez stavke o finansiranju agenta za zastupanje tužbe BiH protiv SR Jugoslavije pred Međunarodnim sudom pravde (ICJ) u Haagu.

 Rođeni 
 13. vijek 
 1265 – Dante Alighieri, italijanski pjesnik, prozaist i političar

 17. vijek 
 1630 – Karlo II, engleski, škotski i irski kralj

 18. vijek 
 1736 – Patrick Henry, američki političar
 1794 – Johann Heinrich von Mädler, njemački astronom

 19. vijek 
 1868 – Abdul Medžid II, posljednji kalif Osmanskog carstva
 1874 – Gilbert Keith Chesterton, britanski pisac
 1875 – Svetozar Ćorović, bosanski književnik i dramatičar
 1894 – Josef von Sternberg, austrijski režiser
 1917 – John F. Kennedy, američki političar i državnik

 20. vijek 
 1929 – Peter Ware Higgs, britanski teoretski fizičar
 1932 – Dušan Poček, srbijanski glumac
 1956 – LaToya Jackson, američka pjevačica
 1959 – Rupert Everett, britanski glumac
 1961 – Melissa Etheridge, američka rokerica i glumica
 1967 – Noel Gallagher, britanski muzičar (Oasis)
 1970 – Jasna Palić-Picukarić, hrvatska glumica
 1995 – Marina Lebjedjeva. kazahstanska biatlonka
 1996 – R. F. Kuang, kinesko-američka autorica fantastike.

 Umrli 
 1259 – Kristofor I, kralj Danske
 1814 – Jozefina de Beauharnais, francuska carica
 1829 – Humphry Davy, britanski hemičar
 1903 – U Beogradu ubijeni kralj Aleksandar Obrenović i njegova supruga Draga Mašin.
 1979 – Mary Pickford, američka filmska glumica kanadskog porijekla
 1982 – Romy Schneider, austrijska glumica
 1994 – Erich Honecker, komunistički lider i predsjednik Istočne Njemačke od 1976. do 1989.
 2004 – Ivica Šerfezi, hrvatski kantautor
 2010 – Dennis Hopper, američki glumac
 2017 – Manuel Noriega, panamski političar, vojni vođa i diktator od 1983. do 1989.

 Praznici 

 Vanjski linkovi 

 Na današnji dan (29. maj), BBC.co.uk 
 Na današnji dan (29. maj), nytimes.com 

maj029